**2018.gada 13.decembrī**

**Biedrība „LATVIJAS JĀTNIEKU FEDERĀCIJA”**

Reģ.Nr.40008023139

Kleistu iela 75, Rīga, LV-1067, Latvija

**PROTOKOLS**

**LJF konkūra treneru, sportistu un tiesnešu padomes sēde.**

Sēdē piedalās 23 dalībnieki,

* LJF Prezidents A.Blaus, LJF Ģenerālsekretāre K.Lisovska, LJF Viceprezidents un konkūra padomes priekšsēdētājs D.Līvmanis, LJF Ģenerālsekretāres palīdze A.Mangale, LJF Prezidija loceklis J.Mežnieks, LJF Prezidija locekle L.Biteniece, LJF Juridiskais padomnieks Sandra Sondore, Koordinators par bērnu, junioru un jauno jātnieku jāšanas sporta attīstību Agnese Pildere, Koordinators par sadarbību jātnieku sporta attīstībā ar Latvijas reģioniem E.Broks, poniju jāšanas sekcijas vadītāja M.Pinte
* LJF treneru, sportistu un tiesnešu konkūra padomes locekļi, K.Egle, I.Miķelsons, A.Vārna
* LJF biedru pārstāvji, L.Pētersone, L.Penele, Annija Vārna, Z.Krūmiņa, V.Marčenkova, J.Trubanovs, D.Miķelsone, A.Obuševa, E.Baradovska, L.Dzene

Sēdes vadītājs LJF Prezidents A.Blaus, D.Līvmanis

Sēdes protokolētājs A.Mangale, E.Baradovska

Dienas kārtība-

1. 2018.gada sacensību sezona konkūrā
2. 2019.gada sacensību sezona konkūrā
3. Sacensību kalendārais plāns 2019.gadam
4. LJF sacensību nolikumi
5. FEI solidaritātes programma konkūrā
6. Semināri un citi izglītojoši pasākumi konkūrā
7. Sacensības Latvijas reģionos
8. Dažādi

Ziņojumi un priekšlikumi-

1. A.Mangale informē par iespējām dalībai FEI solidaritātes programmā sportistiem un tiesnešiem konkūrā 2019.gadā. Atbildīgās personas A.Mangale, K.Lisovska
2. Ieteikums mainīt startējošo amatieru vecumu no 17 uz 19 vai 21 gadu. (amatieru sekcijas vadītājas I.Krūmiņas vēstule), ieteikts nodot amatieriem atkārtotai apspriešanai.
3. Ieteikums iestrādāt amatieru jātnieku sacensību noteikumos punktu, ka amatieris startē sacensībās ar sev vai klubam, kuru pārstāv, piederošu zirgu (amatieru sekcijas vadītājas I.Krūmiņas vēstule). Netiek atbalstīts, jo amatieru sportisti bieži īrē zirgus startiem sacensībās.
4. Ieteikums Nacionālajā Čempionātā amatieriem, pie starta pielaist 15 labākos sportistus vadoties pēc reitinga Latvijas Labākais Jātnieks konkūrā (amatieru sekcijas vadītājas I.Krūmiņas vēstule). Netiek atbalstīts, jo startējošo amatieru nav tik daudz, lai tiem būtu atsevišķi jākvalificējas dalībai čempionātā.
5. Ieteikums 5 gadus veciem zirgiem rīkot sacensības ar artikulu 238.1.1., bez laika ievērošanas, dalībnieki ar vienādiem soda punktiem dala vietas.
6. Ieteikums Nacionālajā Čempionātā mainīt artikulu pirmās dienas maršrutā ar ieskaiti pieaugušo konkurencē. Nolemts atkārtoti apspriest konkūra padomē
7. Poniju sekcijas vadītājas M.Pintes ieteikums maršrutos bez ierobežojumiem, kuros startē poniji, mainīt attālumus šķēršļu sistēmās.
8. Ieteikums turpināt semināru rīkošanu ar Latvijas labāko jātnieku piedalīšanos, pieaicināt K.Neretnieku.
9. Ieteikums rīkot semināru ar viestreneriem no ārvalstīm
10. Ieteikums rīkot treniņnometnes bērniem ar teorijas pasniegšanu, fiziskās sagatavotības nodarbībām.
11. Ieteikums jātnieku sporta popularizēšanai, rast iespēju Nacionālā Čempionāta translēšanai tiešraidē.
12. Noskaidrot neatliekamās palīdzības nodrošināšanas iespējas, piesaistot pašvaldības finansējumu
13. Pievērst uzmanību jauno jātnieku ētikai publiskajā vidē.
14. Aicināt sportistus publiskajā vidē neievietot materiālus atrodoties zirgā bez aizsargķiveres, tādējādi rādot pozitīvu piemēru jaunajiem jātniekiem.
15. Aicināt trenerus pārrunāt ar sportistiem uzvedības normas maršrutu apskates laikā.
16. Rīkot Nacionālo Čempionātu svinīgāku, apbalvot sportistus ar goda lentām, apbalvot sportistu trenerus.
17. Ieteikums klubiem aktīvāk sadarboties ar LJF, kvalitātes celšanai sacensībām reģionos.
18. Saglabāt sportiskos mērķus bērniem dalībai Eiropas Čempionātā.
19. Rast iespēju sportistu treniņiem Kleistu slēgtajā manēžā.

Nolemj-

1. Ziemas Čempionāta posmus konkūrā rīkot divās dienās, iekļaujot maršrutus bez ierobežojumiem.
2. Saglabāt maršrutus ar stila vērtējumu, jaunzirgiem, bērniem, poniju jātniekiem, junioriem, jaunajiem jātniekiem un amatieriem.
3. Rīkot Nacionālo Čempionātu konkūrā trīs dienas.
4. Izstrādāt paplašinātus kritērijus ieskaites sacensībām reģionos, atbildīgā persona D.Līvmanis
5. Noteikt, ka ieskaites sacensībās reģionos maršrutu sastādītāji un tiesneši uzņemas atbildību par sacensību statusa atbilstību ieskaites sacensībām. Neatbilstības gadījumos, ieskaites statuss sacensībām tiek noņemts.
6. Noteikt atbildīgo personu – D.Līvmanis, kurš izskata klubu pieteiktos nolikums ieskaites sacensībām.
7. Atjaunot LJF mājas lapā pieejamo nacionālās kategorijas tiesnešu un maršrutu sastādītāju sarakstu.
8. Rīkot atsevišķu sapulci poniju jātniekiem un treneriem, lai izlemtu par maršrutu augstumu poniju sacensībās 2019.gada sezonā.
9. Rīkot semināru sportistiem, treneriem un tiesnešiem sacensību noteikumu izskaidrošanai, iepazīstināšanai ar jaunumiem sacensību noteikumos.